SANParke trek perlemoenstropers vas(Argieffoto) (Foto: SAPD) Tientalle perlemoenstropers is Donderdag in die Tsitsikamma Nasionale Park in die Wes-Kaap aangekeer. Suid-Afrika Nasionale Parke (SANParke) se bewaarders het Donderdag 48 beweerde stropers in die weste kant van die park, tussen Keurbooms en Soutrivier, vasgetrek. “Kort nadat hulle vasgetrek is, het die polisie hulle na die naaste polisiestasie geneem. Daar is beslag gelê op meer as 142 kg perlemoen,” sê Nandi Mgwadlamba, streekswoordvoerder van SANParke. Fundisile Mketeni, uitvoerende hoof van SANParke, het die bewaarders en polisie geloof vir hul goeie werk. “Ons organisasie vorm deel van plaaslike polisieforums in dorpe op die Tuinroete. Só kan ons as ŉ span teen stropers veg.” Die verdagtes sal na verwagting Maandag in die hof verskyn. Hulle is na bewering van Gansbaai, ŉ klein dorpie in die Wes-Kaap.